**Hasse Farmen** (født 14. mars 1961) er musiker (sang og gitar) og låtskriver. Han har bakgrunn fra psykedeliapopbandet Couldn't Happen Here på siste halvdel av 1980-tallet. I 1995 debuterte han som soloartist med EP-en «Suksess» (Voices of Wonder). Hasse Farmens første CD, *Hjertet er en ensom sjåfør* (farmen gramofon), kom ut i 1996, med Jørn Christensen (Mercury Motors, De Press) som produsent. Stein Torleif Bjella var med på bass i Hasse Farmens band i tiden rundt den første albumutgivelsen. Låta «Katerine» fra debutalbumet, og radiosingelen «Dear Tapper» to år senere, lå på NRK Petres A-liste. 

Hasse Farmen ga ut sitt andre album, *Postoperativ* (farmen gramofon) i 2005. Det co-produserte han med Atle Karlsen (DumDum Boys). 

Låta «Lang Het Sommer» (produsert av Farmen og mixet av George Tanderø) ble i 2012 gitt ut som singel fra det selvproduserte albumet *En gang i Amerika* (farmen gramofon). 

Hasse Farmens fjerde album *Livet du redder kan være ditt eget* fra høsten 2016 ble mottatt med gode anmeldelser i blant annet Dagsavisen, og albumet ble kåret som ett av de beste albumene i 2016 av både Aftenposten, Adresseavisen og The Wilhelmsens.

Våren 2019 ga Farmen ut låta «Minnefelt» som første singel fra et album med samme navn som ble utgitt 12. april. Også dette fikk gode anmeldelser i blant annet Dagsavisen og Aftenposten. På *Minnefelt* hadde Farmen med seg i studio de musikerne han spilte konserter og festivaler med i kjølvannet av *Livet du redder kan være ditt eget*: Fredrik Luhr Dietrichson (Moskus, Skadedyr) på bass, Jan Martin Gismervik (Torg, Monkey Plot) på trommer, og Jan K. Hovland (Bendik, Karokh) på tangenter. Også denne gang ble albumet produsert av Kenneth Ishak og Hasse Farmen.

Hasse Farmens sjette album, *Villa Parafina* ble spilt inn i Athletic Sound, Halden høsten 2021. Det selvproduserte albumet ble gitt ut 16. september 2022. På albumet spiller Jonas Cambien (tangenter), Kenneth Ishak (trommer, perc), Adrian Myhr (kontrabass, bass), Harpreet Bansal (fiolin), Maja S.K. Ratkje (theremin).

Diskografi
----------

### Hasse Farmen / Farmen

Album
* *Hjertet er en ensom sjåfør* (1996)
* *Postoperativ* (2005)
* *En gang i Amerika (2012)*
* *Livet du redder kan være ditt eget* (2016)
* *Minnefelt]* (2019)
* *Villa Parafina* (2022)

Singler
* «Suksess (enda bedre enn sex)» (1995)
* «Pyroman» (2000)
* «Mellom liv og død» (2001)
* «Mellom liv og død» (2004)
* «Popsang» (2004)
* «Utopia» (2004)
* «Lang het sommer» (2012)
* «Vi flyr» (2016)
* «Livet du redder kan være ditt eget» (2016)
* «Landet» (2017)
* «Minnefelt» (2019)
* «Metropolis» 2027 (2022)
* «En folkefiende» (2022)
* «Elvis ensom» (2022)

### Couldn't Happen Here

Album/EP-er
* *Couldn't Happen Here* (1987)
* *Candyfloss/No Money, No Sin* (1988)

Hasse Farmen deltar også på
* Beat: *A Beat Generation* (1986)
* Mercury Motors: *Is It You* (1994)
* Mercury Motors: *Sailors Onshore* (1994)
* deLillos: *Sent og tidlig* (1995)
* Swim: *Swimsical* (1995)
* NRK Petre: *XL presenterer Parodi Grand Prix* (1996)
* Zone Music: *The Best of Summer* (2000)
* Tim: *Lübeck* (2007)
* Mercury Motors: *Rewind 1988–2013* (2013)

Referanser
----------

1. ↑   Rockipedia, Rockipedia artist-ID hasse\_farmen-1550[Hentet fra Wikidata]
2. ↑  «Gi denne mannen en pris». *www.dagsavisen.no* **(norsk)**. Besøkt 12. april 2019.
3. ↑  Musikkredaksjon, Aftenpostens. «Årets norske musikk: Den suverene Jenny Hval». *Aftenposten*. Besøkt 12. april 2019.
4. ↑  «Dette var den beste musikken i år». *adressa.no*. 23. desember 2016. Besøkt 12. april 2019.
5. ↑  «De Beste Norske Platene i 2016». *The Wilhelmsens* **(norsk)**. Besøkt 12. april 2019.
6. ↑  «Sanger på liv og død: Hasse Farmen synger påsken inn». *www.dagsavisen.no* **(norsk)**. Besøkt 12. april 2019.
7. ↑  Stuen, Eivind August Westad. «Nytt album: Velspilt rockepoesi fra Hasse Farmen». *Aftenposten*. Besøkt 12. april 2019.
8. ↑  «Minnefelt - Hasse Farmen». *smarturl.it* **(engelsk)**. Besøkt 2. juni 2019.

Eksterne lenker
---------------

* (no) Offisielt nettsted Rediger på Wikidata

* (en) Hasse Farmen – kategori av bilder, video eller lyd på Commons Rediger på Wikidata
* (en) Hasse Farmen på Discogs Rediger på Wikidata

* (en) Hasse Farmen på MusicBrainz Rediger på Wikidata

* (en) Hasse Farmen på SoundCloud Rediger på Wikidata
* Hasse Farmen på Facebook Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |